Keressük 15 plusz -46 plusz 29 összegét.
Gondoljuk csak át ezt az első részt!
15 plusz -46,
és majd később foglalkozunk a +29-cel.
Írjuk hát fel: 15 plusz -46
– ezt egy másik színnel írjuk – plusz -46 (ezt narancssárgával írom).
Felrajzolok egy számegyenest, hogy jobban megértsük,
pontosan mi is fog történni.
Ez a számegyenesem
15-tel kezdünk. Berajzolom a nullát ide.
Tehát 15-nél kezdünk, ami itt lesz.
Ide rajzolok egy vastag nyilat, ez mutatja, hogy itt a 15.
A 15 abszolútértéke 15,
ezért a nyíl is 15 egység hosszú lesz.
Most a 15-höz hozzáadunk -46-ot,
ez ugyanaz, mintha 15-ből elvennénk 46-ot.
Ami azt jelenti, hogy a 15-től balra lépünk 46 beosztásnyit.
A negatív számok vagy mínuszok azt jelentik, hogy a számegyenesen balra lépegetünk.
Tehát 46-ot lépünk balra.
A 15-nél indulunk és 46-ot lépünk balra,
ennek a nyílnak a hossza 46 lesz.
Balra haladunk, ez a mínusz 46, amit a 15-höz adunk,
így valahova ide fogunk megérkezni.
Ez a pont nyilvánvalóan a nulla. Ettől jobbra voltunk a 15-ösön. most 46-ot megyünk balra.
Mindenképp a nullától balra lesz,
tehát mindenképp negatív szám lesz.
És most már ennek a negatív számnak az abszolútértékéről is elgondolkodhatunk.
Szemléltethetjük is.
Ez a sárga nyíl 15 beosztásnyi hosszú, a narancssárga 46.
A kék nyíl, amit most rajzolok, és ami ennek a kettőnek az összege,
pontosan ilyen hosszú lesz. Itt van.
És a rajz alapján hogy tudunk rájönni a kék rész hosszára,
ha tudjuk, hogy a narancssárga és a sárga milyen hosszúak?
Hát a kettő különbsége lesz!
Az eredmény abszolútértéke a 46 és a 15 hossza közti különbség lesz
Tehát ez a 46... Hadd számoljam ki: 46-ból 15
6-ból 5 az 1, 4-ből 1 az 3,
a hossza tehát 31.
A hossz 31 a nullától balra. Azaz ez mínusz 31 lesz, pontosan itt.
Így már tudjuk, hogy a művelet első fele -31-et ad.
Ehhez kell 29-cet hozzáadnunk. Ehhez egy új színt használok.
Mit jelent ez? Azt jelenti, hogy a -31-től fogunk elindulni,
és 29-et megyünk jobbra. Hozzáadunk 29-et.
Ez körülbelül ide fog esni. A nyíl hossza 29 egység.
Kicsit jobban láthatóra rajzolom. Inkább itt csinálom.
Tehát 29-et megyünk jobbra.
Ez a 29-es rész.
Ez tehát plusz 29.
Hogy jövünk rá, hogy mennyi lesz?
29-et adtunk hozzá.
Pontosan ide érkeztünk a számegyenesünkön.
Tehát hogy jöhetünk rá, hogy melyik ez a szám?
Ismét szemléltethetjük, húzhatunk akár egy új számegyenest, szerintem hasznos lesz.
-31-ről indulunk és 29-et adunk hozzá
31-nél kevesebbet adunk hozzá,
úgyhogy nem fogunk visszaérni a nullához.
Tehát az eredményünk még mindig negatív szám lesz.
De hogy jövünk rá, hogy mi ennek a negatív számnak az abszolútértéke, tehát a távolsága?
Még egyszer, ez a kis fehér rész plusz 29 fog 31-et adni eredményül,
ha csak abszolútértékben gondolkodunk, nem nézzük az előjeleket,
csak a hosszúságot.
Másképp nézve a 31 – 29 kiadja a fehér rész hosszát.
És ez természetesen negatív szám lesz,
mivel itt a negatív szám abszolútértéke nagyobb, mint a pozitív számé. A kettőt összeadjuk.
Tehát 31-ből 29. Részletezhetnénk a kivonást, stb, de nyilvánvaló, hogy 2-t kapunk.
Mondhatnánk, hogy ez 11, ez itt 2, kivonunk, akkor kettőt kapunk.
De mivel ez mínusz 31 meg 29
Ez itt mínusz 2 lesz.
Még mindig a negatívoknál vagyunk, nem mentünk eleget jobbra ahhoz,
hogy elhagyjuk a nullát.
Ez tehát itt mínusz kettő lesz.
Máshogy: a fehér vonalka abszolút értéke 2.
2 + 29 = 31. A nullától balra eső részen számolgattunk, így ez mínusz 31, ez pedig mínusz kettő.
Remélem hasznosnak találtad a videót!
Ja, és hogy teljesen világos legyek,
a végső eredményünk mínusz 2.